CELEX: C2006/108/16
Language: da
Date: 2006-05-06 00:00:00
Title: Sag C-129/06 P: Appel iværksat den  4. marts 2006  af Autosalone Ispra Snc til prøvelse af dom afsagt af De Europæiske Fællesskabers Ret i Første Instans den  30. november 2005  i sag T-250/02 — Autosalone Ispra snc mod Det Europæiske Atomenergifællesskab

6.5.2006   
            
            
               DA
            
            
               Den Europæiske Unions Tidende
            
            
               C 108/9
            
         Appel iværksat den 4. marts 2006 af Autosalone Ispra Snc til prøvelse af dom afsagt af De Europæiske Fællesskabers Ret i Første Instans den 30. november 2005 i sag T-250/02 — Autosalone Ispra snc mod Det Europæiske Atomenergifællesskab
   (Sag C-129/06 P)
   (2006/C 108/16)
   Processprog: italiensk
   Parter
   
      Appellant: Autosalone Ispra Snc (ved avvocato B. Casu)
   
      Den anden part i appelsagen: Det Europæiske Atomenergifællesskab ved Kommissionen for De Europæiske Fællesskaber (ved E. de March, som befuldmægtiget, og avvocato A. Dal Ferro)
   Appellanten har nedlagt følgende påstande
   
               —
            
            
               Den foreliggende sag antages til realitetsbehandling.
            
         
               —
            
            
               Dommen afsagt af Retten i Første Instans i sag T-250/02 ophæves.
            
         
               —
            
            
               Sag T-250/02 tilbagesendes til Retten, med henblik på at denne, efter at passende foranstaltninger til bevisoptagelse er fastsat, også ex officio — heriblandt skønsforretning eller besigtigelse eller vidneafhøring — afsiger en ny dom og tager de påstande, appellanten har fremsat i processkrifter under sagen i første instans, til følge.
            
         
               —
            
            
               Kommissionen tilpligtes at betale sagens omkostninger, inkl. sagens omkostninger i første instans.
            
         Anbringender og væsentligste argumenter
   Appellanten gør gældende, at Rettens dom er behæftet med følgende mangler:
   
                
            
            
               Den retlige kvalifikation af de faktiske omstændigheder er fejlagtig som følge af fordrejning og urigtig gengivelse af beviserne.
            
         
                
            
            
               Der er sket en tilsidesættelse af de processuelle fællesskabsregler for så vidt angår bevisoptagelse.